2017. gada 15. novembrī Rīkojums Nr. 661

Rīgā (prot. Nr. 57 19. §)

**Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai**

1. Atļaut Iekšlietu ministrijai Latvijas Republikas un Krievijas Federācijas valsts robežas joslas ierīkošanai 12 metru platumā atsavināt šādus nekustamos īpašumus:

1.1. nekustamā īpašuma "Vecais ceļš" (nekustamā īpašuma kadastra Nr. 3668 009 0027) daļu – zemes vienību (zemes vienības kadastra apzīmējums 3668 005 0029) 0,1041 ha platībā – Liepnas pagastā, Alūksnes novadā, par 543,05 *euro* atbilstoši noteiktajai atlīdzībai;

1.2. nekustamā īpašuma "Sene" (nekustamā īpašuma kadastra Nr. 3680 003 0169) daļu – zemes vienības (zemes vienību kadastra apzīmējumi 3680 003 0268 un 3680 005 0128) 0,5839 ha un 0,6131 ha platībā – Pededzes pagastā, Alūksnes novadā, par 1320,29 *euro* atbilstoši noteiktajai atlīdzībai;

1.3. nekustamā īpašuma "Rožkalni" (nekustamā īpašuma kadastra Nr. 3680 003 0183) daļu – zemes vienību (zemes vienības kadastra apzīmējums 3680 003 0277) 0,5165 ha platībā – Pededzes pagastā, Alūksnes novadā, par 609,99 *euro* atbilstoši noteiktajai atlīdzībai;

1.4. nekustamā īpašuma "Straujupīte" (nekustamā īpašuma kadastra Nr. 3898 001 0029) daļu – zemes vienības (zemes vienību kadastra apzīmējumi 3898 001 0124 un 3898 001 0125) 0,42 ha un 0,21 ha platībā – Žīguru pagastā, Viļakas novadā, par 842,94 *euro* atbilstoši noteiktajai atlīdzībai;

1.5. nekustamā īpašuma "Straujupīte" (nekustamā īpašuma kadastra Nr. 3898 001 0029) daļu – zemes vienību (zemes vienības kadastra apzīmējums 3898 001 0184) 0,22 ha platībā – Žīguru pagastā, Viļakas novadā, par 314,82 *euro* atbilstoši noteiktajai atlīdzībai;

1.6. nekustamā īpašuma "Jaunnogāze" (nekustamā īpašuma kadastra Nr. 3898 001 0042) daļu – zemes vienību (zemes vienības kadastra apzīmējums 3898 001 0016) 0,53 ha platībā – Žīguru pagastā, Viļakas novadā, par 763,20 *euro* atbilstoši noteiktajai atlīdzībai.

2. Iekšlietu ministrijai:

2.1. šā rīkojuma 1. punktā minētos nekustamos īpašumus normatīvajos aktos noteiktajā kārtībā ierakstīt zemesgrāmatā uz valsts vārda Iekšlietu ministrijas personā;

2.2. pēc Kopējās demarkācijas komisijas sagatavoto demarkācijas dokumentu stāšanās spēkā veikt nepieciešamās darbības, lai slēgtu šā rīkojuma 1.5. apakšpunktā minētā nekustamā īpašuma zemesgrāmatas nodalījumu un dzēstu attiecīgos ierakstus Nekustamā īpašuma valsts kadastra informācijas sistēmā;

2.3. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un ierakstīšanu zemesgrāmatā un šā rīkojuma 2.2. apakšpunktā minēto darbību veikšanu, segt no Iekšlietu ministrijai piešķirtajiem valsts budžeta līdzekļiem.

Ministru prezidents Māris Kučinskis

Iekšlietu ministrs Rihards Kozlovskis